**Jedlo**

 je [látka](http://sk.wikipedia.org/wiki/L%C3%A1tka) prijímaná živými [organizmami](http://sk.wikipedia.org/wiki/Organizmus). Je hlavným zdrojom [energie](http://sk.wikipedia.org/wiki/Energia), výživy pre [zvieratá](http://sk.wikipedia.org/wiki/Zviera) a [ľudí](http://sk.wikipedia.org/wiki/%C4%8Clovek). Bez jedla [umrie](http://sk.wikipedia.org/wiki/Smr%C5%A5) človek od [hladu](http://sk.wikipedia.org/w/index.php?title=Hlad&action=edit&redlink=1).

Podľa *Potravinového kódexu Slovenskej republiky* sa vymedzujú základné pojmy, ktoré súvisia s výrobou potravín, tabakových výrobkov a kozmetických prostriedkov, s ich manipuláciou a uvádzaním do obehu. Výroba a uvádzanie potravín do obehu slúži na zabezpečovanie zdrojov výživy ľudí; výroba a uvádzanie do obehu tabakových výrobkov a kozmetických prostriedkov slúži na uspokojovanie požiadaviek niektorých skupín ľudí.

Základné pojmy:

* [**Požívanie**](http://sk.wikipedia.org/w/index.php?title=Po%C5%BE%C3%ADvanie&action=edit&redlink=1) je jedenie, pitie, žuvanie, fajčenie a šnupanie.
* [**Výživa**](http://sk.wikipedia.org/wiki/V%C3%BD%C5%BEiva) je komplex procesov, ktorými ľudský organizmus prijíma a zužitkúva látky nevyhnutné na úhradu nepretržitého energetického výdaja, na stavbu a obnovu tkanív a na zabezpečovanie jeho fyziologických funkcií.
* [**Jedenie**](http://sk.wikipedia.org/w/index.php?title=Jedenie&action=edit&redlink=1) je priame perorálne prijímanie polotuhých a tuhých zložiek potravy.
* [**Pitie**](http://sk.wikipedia.org/w/index.php?title=Pitie&action=edit&redlink=1) je priame perorálne prijímanie tekutých zložiek potravy, najmä nápojov.
* [**Žuvanie**](http://sk.wikipedia.org/w/index.php?title=%C5%BDuvanie&action=edit&redlink=1) je mechanické rozmelňovanie potravy alebo tabaku v [ústnej dutine](http://sk.wikipedia.org/wiki/%C3%9Astna_dutina).
* [**Fajčenie**](http://sk.wikipedia.org/wiki/Faj%C4%8Denie) je požívaniie tabakového [dymu](http://sk.wikipedia.org/wiki/Dym) spojeného s [dýchaním](http://sk.wikipedia.org/wiki/D%C3%BDchanie).
* [**Šnupanie**](http://sk.wikipedia.org/w/index.php?title=%C5%A0nupanie&action=edit&redlink=1) je požívanie upraveného tabaku na povrchu [nosnej sliznice](http://sk.wikipedia.org/wiki/Nosn%C3%A1_dutina).
* [**Výživové potreby**](http://sk.wikipedia.org/w/index.php?title=V%C3%BD%C5%BEivov%C3%A9_potreby&action=edit&redlink=1) sú potreby ľudského organizmu z hľadiska jeho výživy.
* [**Biologické výživové potreby**](http://sk.wikipedia.org/w/index.php?title=Biologick%C3%A9_v%C3%BD%C5%BEivov%C3%A9_potreby&action=edit&redlink=1) sú potreby ľudí z hľadiska ich biologickej existencie; sú to energetická, látková, hygienická a zmyslová potreba, pričom:
	+ energetická potreba je množstvo viazanej energie, ktoré je potrebné dodať ľudskému organizmu v potrave,
	+ látková spotreba je množstvo živín, ktoré treba dodať ľudskému organizmu v potrave,
	+ hygienické potreby vyjadrujú potrebu hygienickej bezchybnosti zdravotnej neškodnosti výživových zdrojov,
	+ výživové zdroje sú všetky potraviny určené na výživu ľudí; sú rastlinného alebo živočíšneho pôvodu,
	+ zmyslové potreby vyjadrujú vzťah ľudí k určitej skupine vlastností výživových zdrojov, ale je ich chuť, vôňa, farba, konzistencia apod.
* [**Socioekonomické výživové potreby**](http://sk.wikipedia.org/w/index.php?title=Socioekonomick%C3%A9_v%C3%BD%C5%BEivov%C3%A9_potreby&action=edit&redlink=1) sú potreby, v ktorých sa prejavuje vzťah ľudí k takým vlastnostiam výživových zdrojov, ako je ich obľúbenosť, údržnosť, stupeň finalizácie, úprava, balenie a podobne.
* [**Potraviny**](http://sk.wikipedia.org/wiki/Potravina) sú látky určené na to, aby ich ľudia požívali v nezmenenom, upravenom alebo spracovanom stave na výživové účely; sú hlavnou skupinou požívatín.
* Potraviny, pochutiny a nápoje, okrem liekov, sú **požívatiny**, ktoré slúžia priamo alebo nepriamo, v prirodzenom stave alebo vo vhodnej úprave na výživu ľudí.
* [**Pochutiny**](http://sk.wikipedia.org/wiki/Pochutina) sú potraviny obsahujúce látky, ktoré pôsobia na [sústavu nervovú](http://sk.wikipedia.org/wiki/Nervov%C3%A1_s%C3%BAstava), sekretorickú a aj na oblasť duševnú. Medzi typické pochutiny patria [káva](http://sk.wikipedia.org/wiki/K%C3%A1va), [čaj](http://sk.wikipedia.org/wiki/%C4%8Caj), [kakao](http://sk.wikipedia.org/wiki/Kakao), [korenie](http://sk.wikipedia.org/wiki/Korenie), aromatizujúce a chuťové látky a prípravky a aj vysoko[alkoholické nápoje](http://sk.wikipedia.org/wiki/Alkoholick%C3%A9_n%C3%A1poje).
* [**Nápoje**](http://sk.wikipedia.org/wiki/N%C3%A1poj) sú kvapalné požívatiny obsahujúce viac ako 80% [vody](http://sk.wikipedia.org/wiki/Voda) a schopné uspokojovať fyziologickú potrebu vody; členia sa spravidla na nealkoholické a alkoholické. Medzi nápoje nepatrí [**mlieko**](http://sk.wikipedia.org/wiki/Mlieko_%28cicavce%29).
* [**Voda**](http://sk.wikipedia.org/wiki/Voda) sa považuje za potravinu, ak sa používa ako jej zložka pri výrobe alebo ošetrovaní potravín, alebo ak sa uvádza do obehu v spotrebiteľskom balení.
* [**Strava**](http://sk.wikipedia.org/wiki/Strava) je zostava jedál a pokrmov na zabezpečovanie výživy ľudí.
* [**Diétna strava**](http://sk.wikipedia.org/w/index.php?title=Di%C3%A9tna_strava&action=edit&redlink=1) je zostava jedál a pokrmov na zabezpečovanie výživy chorých ľudí a ľudí s osobitými výživovými potrebami.
* **Jedlo** je zostava pokrmov požívaných v určitom čase.
* [**Pokrm**](http://sk.wikipedia.org/wiki/Pokrm) je upravená potravina na bezprostredné požívanie.